Helvella pithyophila

Helvella pithyophila Helvellaceae familiako onddo espezie bat da. Gordinik toxikoa, denbora luzez egosi behar da. Kalitate txarreko haragia du. Helvella crispa-ren sinonimoa autore batzuen arabera.

Sinonimoa: Helvella crispa var. pithyophila . 

 Deskribapena 
Karpoforoa: 2 eta 6 cm bitarteko diametrokoa, mitra edo zela itxurakoa, oso irregularra, 2-3 tolesduradun  lobulu handirekin, ertz finarekin inkurbatua eta uhinduarekin. Kanpoko gainazal himeniala tolesdura irregularrekin, hori-okre-gris kolorekoa. Barneko gainazal ez-himeniala zimurtua, zertxobait argiagoa.

Hanka: Zilindrikoa, lodia, barnehutsa, luzetarako saihets gris-more kolorekoekin, oinarri aldera loditua.

Haragia: Zurixka, mehea eta hauskorra. Usain eta zapore leunekoa.

Etimologia: Helvella hitza latinetik dator, eta lekale, barazkiak, esan nahi du, oro har, belar usaintsuak.

 Jangarritasuna 
Jangarria baina denbora luzez egosi ondoren.

 Nahasketa arriskua 
Helvella crispa, ia berdina da, baina ez da hain horixka eta oin zuria du (ez grisaxka), oineko saihetsak forma ezberdinekoak. Helvella elastica lirainagoa da, kapela ez du hain horia, saihetsak  ez ditu gris-more kolorekoak eta ez hain estu.

 Sasoia eta lekua 
Udazkenean. Talde txikietan. Arraroa, oso urria. Klima mediterraneokoa. Artadien, artelatzen, pinuen, Quercus-en eta beste hostozabal batzuen azpian. Lurzoru karetsuetan eta hareatsuetan.

 Banaketa eremua 
Espainia, Frantzia.

 Erreferentziak 

 Kanpo estekak 

Kategoria:Helvella
Kategoria:Espainiako onddoak
Kategoria:Frantziako onddoak